**Játékszabályzat Zepter nyereményjátékhoz**

**Játékszabályzat 2022.05.13. – 2022.07.19.**

1. **A Játék**

Az Zepter Ungarn Kft. (Zepter Ungarn Kft. a továbbiakban: Szervező) sorsolásos promóciós és direkt marketing célú nyereményjátékot szervez (a továbbiakban: Nyereményjáték).

A Nyereményjáték célja, hogy a promóciós nyereményjátékkal Zepter Ungarn Kft. hírlevél adatbázisát bővítse.

A Nyereményjátékban történő részvétel feltétele Zepter részére a hírlevélre történő feliratkozás, hozzájárulás megadása. A hozzájárulás megadása nem kötelező, a Játékos dönthet úgy, hogy nem iratkozik fel a Zepter hírlevélre, azonban ezzel együtt a Nyereményjátékban történő részvételét is megszünteti.

A Nyereményjátékban való részvétel önkéntes és bármikor visszavonható. A Játékos a Játékra való regisztrációval egyidejűleg maradéktalanul elfogadja a jelen szabályzat teljes tartalmát, az abban foglalt feltételeket és nyilatkozatokat magára nézve kötelezőnek ismeri el. A Nyereményjátékban történő részvétel nem kötelező, és a Játékos bármikor jogosult visszavonni jelentkezését, vagy adatkezelési hozzájárulását, ezek bármelyike esetén a részvétele a Játékban megszűnik.

1. **A Játék szervezője**

A Nyereményjáték szervezője a Zepter Ungarn Kft. (székhely: 1138 Budapest, Váci út 191..; Cg.: 01-09-076039; Adószám: 10537361-2-41), Zepter Ungarn Kft. a továbbiakban: Szervező.

1. **Nyereményjátékban résztvevő személyek (Játékos)**

A Nyereményjátékban részt vehet minden 18. életévét betöltött devizabelföldi, magyar állampolgár, természetes személy, továbbá jogi személy vagy jogi személyiséggel nem rendelkező társaság, kivéve

* a Szervező megbízásából a Nyereményjáték előkészítésében és lebonyolításában közreműködő személyek és cégek vezető tisztségviselői, munkavállalói, megbízottjai, valamint ezen személyeknek a Ptk. fentebb hivatkozott közeli hozzátartozói;
* akit a Szervező a Nyereményjátékból jelen Nyereményjáték szabályzat megsértése miatt kizártak;
* akik a Nyereményjátékban valótlan, vagy megtévesztő adatokat szolgáltatnak, illetve a Játékban jogellenes célok érdekében járnak el;
1. **Feltételek, időtartam**

Játékra regisztrálási időszak, a játék időtartama:

Nyereményjáték 2022.05.13. 10:00 órától 2022.07.19. 18:00 óráig tart.

A Nyereményjáték megkezdése előtt, és a Nyereményjáték befejezése után érkezett regisztrációkat érvénytelennek tekintjük.

A Játékos a rendelkezése alatt álló, érvényes és működő e-mail címmel jogosult a regisztrációra. Hibás, érvénytelen e-mail cím megadása a nyereményjátékon történő részvétel megszűnik. Hibás vagy érvénytelen az e-mail cím, ha arra e-mailt nem lehet kézbesíteni, azt az informatikai rendszer megtagadja.

A Nyereményjátékban történő részvétel feltétele promóciós nyereményjáték célú adatkezelési hozzájárulás megadása és Zepter hírlevélre történő feliratkozás. A hírlevélről történő leiratkozás egyúttal a Nyereményjátékon történő részvételt is megszünteti.

A Nyereményjátékon történő részvétel megszűnése a sorsoláson történő részvételt kizárja.

A Játékosnak rendelkeznie kell QR kód olvasására alkalmas mobileszközzel. Zepter kizárólag a QR kód felhasználása alapján biztosít lehetőséget a nyereményjátékon történő részvételre.

**A Nyereményjátékban történő részvétel együttes feltétele Zepter jelen promóciós nyereményjáték feltételeinek elfogadása, Zepter hírlevélre történő feliratkozás.**

1. **Nyereményjáték menete**

A Nyereményjáték a megjelölt időszakban megrendezésre. A Játékosok a Nyereményjátékra történő jelentkezésüket az elérhető QR kód mobileszközzel történő beolvasásával és a szükséges adatok más hozzájárulások megadásával tehetik meg.

1. **Sorsolás menete**

**A Nyereményjáték sorsolás időpontja 2022. július 20. napja elektronikus sorsolással történik. Szervező a nyeremények sorrendjében 6 nyertest és 6 tartalék nyertest húz.**

1. **Sorsolás nyereményei**

A Szervező a sorsolás alkalmával nyereményenként 1 nyertest és 1 tartaléknyertest sorsol minden nyereményhez. Amennyiben a nyertes bármely okból nem jogosult a nyereményre, vagy 30 napon belül nem elérhető, úgy a Szervező értesíti és felkéri a nyeremény átvételére az adott nyereményhez kisorsolt, soron következő tartaléknyertest.

A Szervező a sorsolást követően e-mailben értesíti Nyertest a sorsolást követő 10 napon belül.

A Nyereményeket Zepter futárszolgálata útján a sorsolást követő 30 napon belül szállítja ki a Nyerteshez.

Nyeremények:

1. **díj: 1 db PWC-570 TherapyAir iOn, 328.900 Ft értékben;**
2. **díj: 1 db ION-03 MyIonZ Pro, 118.900 Ft értékben;**
3. **díj: 1 db ION-03 MyIonZ Pro, 118.900 Ft értékben;**
4. **díj: 1 db ION-03 MyIonZ Pro, 118.900 Ft értékben;**
5. **díj: 1 db ION-03 MyIonZ Pro, 118.900 Ft értékben;**
6. **díj: 1 db ION-03 MyIonZ Pro, 118.900 Ft értékben;**
7. **Nyeremény átvétele**

A sorsolás során egy Játékos egy tárgynyeremény megnyerésére jogosult.

A nyertesek a nyeremény átvételére az értesítést követően, de legkésőbb a sorsolást követő 30 napon belül jogosultak. Amennyiben a nyeremény átvételére jogosult Játékos a nyereményét a rendelkezésére álló határidőn belül nem venné át, úgy a Szervező a fentiek szerint értesíti a tartaléknyertest. Tartaléknyertes kiesése esetén a Szervező nem köteles további tartaléknyertest sorsolni. A játékban résztvevők vállalják, hogy nyertességük esetén jogosultságukat személyi azonosító irattal igazolják, és együttműködnek a Szervezővel annak érdekében, hogy a nyeremény átadása legkésőbb az adott sorsolást követő 30 napon belül megtörténjen.

Amennyiben a nyertes cselekvőképességében korlátozott vagy cselekvőképtelen, úgy a nyereményével kapcsolatos érdemi ügyintézésre vagy a nyeremény átvételére nevében kizárólag törvényes képviselője járhat el.

A nyeremény pénzre nem váltható át.

A nyerteseket a nyereménnyel kapcsolatosan nem terheli személyi jövedelemadó-fizetési kötelezettség. A nyeremény átvételével és felhasználásával összefüggésben esetlegesen felmerülő egyéb költségek és kiadások (pl. nyeremény átadásának helyszínére történő utazás költsége) a nyertest terhelik.

Tárgynyeremény esetén a kézbesítés során keletkezett károkért sem a Szervező, sem a Játék lebonyolításában részt vevő egyéb cégek semmilyen felelősséget nem vállalnak.

1. **Egyéb rendelkezések**

Szervező a Játékkal kapcsolatos esetleges módosításokat vagy annak visszavonását a honlapon teszi közzé. Jelen nyereményjátékra a szerencsejáték szervezéséről szóló 1991. évi XXXIV. törvényben foglaltak irányadók.

1. **Adatkezeléshez hozzájárulás**

A Szervező minden személyes adatot, amelyhez a Nyereményjáték során jutnak hozzá, bizalmasan és a hatályos adatvédelmi szabályoknak, valamint jelen Szabályzatban foglaltaknak megfelelően kezelnek.

A Nyereményjátékba történő regisztrációval a Játékos önkéntesen és megfelelő tájékoztatás birtokában hozzájárul a Szervező adatkezelési tájékoztatójában foglaltak elfogadásához, a Nyereményjátékkal kapcsolatos adatkezeléshez.

Az adatkezelési tájékoztató a jelen Szabályzat 1. sz. mellékletét képezi.

1. **Egyéb**

A Nyereményjátékkal kapcsolatos információk, a jelen Szabályzat, valamint adatkezelési tájékoztatók elérhetőek a helyszínen, és bármely helyszínen eljáró Zepter kereskedőnél.

Budapest, 2022.05.13.

Szervező

**1. számú Melléklet**

**Adatkezelési tájékoztató**

Adatkezelési tájékoztató Zepter 2022.05.13. – 2022.07.19. között szervezett Nyereményjátékhoz kapcsolódóan

**Adatkezelő:** Zepter Ungarn Kft. (székhely: 1138 Budapest, Váci út 191.; cjsz.: 01-09-076039; Adószám: 10537361-2-41, a továbbiakban “Adatkezelő”. **Adattovábbítás:** Adatkezelő által történő adatfelvétel esetén az adatokat az adatkezelő kezeli. Az adattovábbításra nem kerül sor (azaz nem kerül sor harmadik országba történő adatátadásra). **Adatkezelés célja, jogalapja, kezelt adatok köre (adatkategóriák), adatkezelés időtartama: Adatkezelés célja:**

**Promóciós nyereményjáték lebonyolítása, játékosok nyilvántartása, nyeremények átadása.** Adatkezelés jogalapja: GDPR 6.§. (1) b. és c. pont – nyereményjátékra vonatkozó szerződés teljesítése, résztvevők nyilvántartása, megkülönböztetése, sorsolás szervezése, nyertes és tartaléknyertes nyilvántartása, nyertes és/vagy tartaléknyertes nevének és irányítószámának nyilvánosságra hozatala; Adatkategória: teljes név, e-mail cím, telefonszám, irányítószám, nyeremény esetén nyertes adatai, termékadatok, nyereményjáték azonosítói; jogi személyek vagy jogi személyiség nélküli szervezetek esetében cégnév, adószám, székhely, kapcsolattartó neve, e-mail cím és telefonszám. Adatkezelés időtartama: a nyereményjáték lezárultától számított 1 év + 60 nap, nyertes esetében a jótállási időt követő 5 év és 60 nap. A sorsolást megelőzően a nyereményjátékból kilépés esetén jogi kötelezettség teljesítése miatt 5 év + 60 nap.

**Hírlevélre történő feliratkozás:** Új és /vagy régi Zepter termékekkel kapcsolatos vásárlási információk, ajánlatok küldése, termékbemutatóra történő invitálás, vásárlási szokások elemzése, promóciós cél, nyereményjátékokról tájékoztatás; kedvezményekről, akciókról tájékoztató küldése; vásárlói szokások elemzése, vásárlói élmény javítása, adategyeztetés, hozzájárulás kérése további adatkezeléshez, hozzájárulás kérése a hozzájárulási időtartam meghosszabbításához, hírlevél nyilvántartásban szereplő érintettek megkülönböztetése, értékesítői tevékenységről tájékoztatás küldése; Adatkategória: teljes név, e-mail cím. Adatkezelés időtartama: a hírlevélről történő leiratkozásig;

**Adatfeldolgozó:** Adatkezelő munkatársai és/vagy megbízottai végzik a jelen hozzájárulás alapján átadott adatokkal kapcsolatos tevékenységeket. Bizonyos esetekben, az erről történő megfelelő tájékoztatás mellett Adatfeldolgozó a címzettek csoportjait jelöli meg, mint lehetséges adatfeldolgozó. Címzettek egy csoportja esetében a csoport tagjai az adatkezelési időtartam alatt a gazdasági szükségszerűség miatt akár több alkalommal is változhatnak, a csoport tagjainak fluktuációja miatt pedig Adatkezelő valamennyi adatgyűjtést megelőzően nem, vagy nem teljeskörűen, avagy nem átlátható (jelentős mennyiségre figyelemmel) módon tudná csak tájékoztatni az érintettet a konkrét adatfeldolgozó személyéről. Amennyiben azonban az érintett tájékoztatást kér arra vonatkozóan, hogy Adatkezelő a tevékenysége során konkrétan mely csoporttag részére adott át személyes adatot, úgy az érintett kérésére tájékoztatást nyújt.

**Önkéntes hozzájárulás:** A jelen adatkezelés önkéntes. A hozzájárulás bármikor, korlátozás nélkül visszavonható, azzal, hogy a hozzájárulás visszavonása előtt végrehajtott adatkezelés jogszerűségét a visszavonás nem érinti. A Nyereményjátékhoz kapcsolódó adatkezelési hozzájárulás visszavonása egyúttal a Nyereményjátékban történő részvétel megszüntetését is jelenti. Amennyiben a hozzájárulást visszavonja, úgy az adatait a jogszerű adatkezelést igazoló nyilvántartásba veszi fel az Adatkezelő.

**Profilalkotás:** Adatkezelő az adatkezelés során profilalkotást nem végez.

**Érintett jogai:** A helyesbítéshez való jog: Az adatai pontosítását, javítását, helyesbítését kérheti.
A törléshez való jog: Bizonyos esetekben kérheti, hogy személyes adatai törlésre kerüljenek, így az eredeti adatkezelési cél érdekében már nincs szükség az adatai tárolására, vagy hozzájáruláson alapuló adatkezelés esetén visszavonja hozzájárulását, feltéve, hogy az adatok törlését jogszabály vagy egyéb jogi kötelezettség teljesítése nem zárja ki.
Az adatkezelés korlátozásához való jog: Bizonyos esetekben joga van kérni az adatok zárolását (fel nem használását) valamely intézkedés megtörténtének, vagy joga gyakorlásának elbírálásáig.
Adathordozhatósághoz való jog: Önnek joga van kérni elektronikus adatkezelés esetén, hogy adjuk át személyes adatait az Ön által kijelölt harmadik fél részére. Az adatokat „.xls” vagy „.pdf” fájlformátumban adjuk ki.
Tiltakozáshoz való jog: Ön tiltakozhat adatai kezelése ellen, amennyiben úgy látja, egyes adatkezelési cél érdekében már szükségtelen a további adatkezelés, kivéve ha az adatkezelő igazolja, hogy az adatkezelés jogszerű és szükséges.

**Felügyeleti hatóság:** Ön jogosult az adatkezeléssel szemben panasszal a Felügyeleti hatósághoz fordulni. A felügyeleti hatóság a Nemzeti Adatvédelmi és Információszabadság Hatóság.
Nemzeti Adatvédelmi és Információszabadság Hatóság elérhetőségei:
cím: 1055 Budapest, Falk Miksa u. 9-11.
telefon: +36-1-391-1400
fax: +36 -1-391-1410
e-mail: ugyfelszolgalat@naih.hu
internetcím: [www.naih.hu](https://naih.hu)

**Irányadó jog és szabályzat:** A személyes adatok kezelésére a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló az EURÓPAI PARLAMENT ÉS A TANÁCS (EU) 2016/679 RENDELETE (“GDPR” vagy “általános adatvédelmi rendelet”) az irányadó. Az adatvédelmi szabályzat az Adatkezelő [http://www.zeptermagazin.hu/adatvedelem](http://www.zeptermagazin.hu/adatvedelem/) honlapján, székhelyén valamint egyébként a kereskedő munkatársaknál, megbízottaknál minden esetben elérhető.